section_heading: Zaključak EPR argumenta i Bohrov odgovor
paragraph_text: Koristeći početne premise i uzimajući formalizam kvantne mehanike kao točan i potpun, došli smo do zaključka da Heisenbergove relacije neodređenosti nisu valjane, odnosno da dvije nekomutirajuće varijable mogu imati istovremenu realnost. Odnosno dovedeni smo do sljedećega:<blockquote>(a) ili je opis stvarnosti dan kvantnomehaničkom valnom funkcijom nepotpun,</blockquote><blockquote>(b) ili dvije nekomutirajuće varijable mogu imati istovremenu realnost.</blockquote>Međutim, negiranjem (a) također negiramo i (b), stoga je jedini mogući zaključak taj da je (a) ispravno, odnosno, da je opis stvarnosti kvantnomehaničkom valnom funkcijom nepotpun.